text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000005", "text": "Budam sp\u00e6ldi si\u0301n kynsliga l\u00f8dda fo\u0301lkablu\u0301s inniliga og v\u00e6l, me\u00f0an Boys In A Band sangarin var somiki\u00f0 garrvillur, at hann fekk livurh\u00f8gg mitt i\u0301 einum sangi. G!kafe\u0301in i\u0301 F\u00f8roya Hu\u0301sinum i\u0301 Keypmannahavn var ein l\u00f8gin uppliving."}, {"text_idx": "#000007", "text": "Budam og Boys In A Band skulu i\u0301 dag, fri\u0301ggjadag og i\u0301 morgin, leygardag a\u0301 pall a\u0301 SPOT-festivalinum i\u0301 A\u030arhus. Fyrra konsertin hja\u0301 ba\u0301\u00f0um bo\u0301lkum er a\u0301 serligum G!Festival tiltaki i\u0301 Studenterhuset i\u0301 A\u030arhus. Ti\u0301 var lutt\u00f8kan a\u0301 kafe\u0301kv\u00f8ldinum i\u0301 Keypmannahavn upphiting til hesa konsertir."}, {"text_idx": "#000009", "text": "Budam fo\u0301r a\u0301 pall i\u0301 eini skerdari u\u0301tga\u0301vu, ta\u00f0 vo\u0301ru bert tey try\u0301 Bu\u0301i Dam, A\u0301sa Wraae og Mikael Blak, i\u00f0 vo\u0301ru komin til Keypmannahavnar. Trummuleikarin Ro\u0301gvi a\u0301 Ro\u0301gvu og tangentleikarin Magnus Johannesen vo\u0301ru ikki vi\u00f0, men koma til Danmarkar i\u0301 morgin. Bu\u0301i royndi seg sja\u0301lvur a\u0301 klaverinum onkra l\u00f8tuna, men sp\u00e6ldi annars kassagittar og sang. A\u0301sa Wraae sang, anda\u00f0i tungan og sp\u00e6ldi a\u0301 munnharpu. Mikael Blak sp\u00e6ldi bass og ro\u0301pti og sang eitt sindur."}, {"text_idx": "#000010", "text": "Konsertin var sum so go\u0301\u00f0. Tey stri\u0301ddust og royndu si\u0301tt besta, men ta\u00f0 hoyrdist v\u00e6l, at bo\u0301lkurin var skerdur. Uttan slagverki\u00f0 hja\u0301 Ro\u0301gva og kanska serliga uttan meistarliga tangentssp\u00e6li hja\u0301 Magnusi, var ljo\u0301\u00f0myndin als ikki li\u0301ka lokkandi og altuppslu\u0301kandi, sum hon vanliga er hja\u0301 Budam."}, {"text_idx": "#000015", "text": "\u2013 Eg veit ikki, hv\u00f8r eigur hetta mikrofonstativi\u00f0? Orsaka\u00f0, eg hev\u00f0i ikki \u00e6tla m\u00e6r at fari so illa vi\u00f0 ti\u0301. Hetta var eitt av gullkornunum, i\u00f0 P\u00e6tur Zachariassen sangari i\u0301 Boys In A Band, seg\u00f0i a\u0301 si\u0301num sjarmerandi eysturoyarma\u0301li millum tvey l\u00f8g. Boys In A Band sp\u00e6ldu a\u00f0ru konsert si\u0301na a\u0301 konsertfer\u00f0 i\u0301 Danmark a\u0301 kafe\u0301kv\u00f8ldinum i\u0301 F\u00f8roya Hu\u0301sinum."}, {"text_idx": "#000016", "text": "\u2013 Vit sp\u00e6la somu skra\u0301, sum vit hava sp\u00e6lt a\u0301 Jelling leygardagin, og sum vit sp\u00e6la i\u0301 morgin og aftur i\u0301 ovurmorgin, vo\u0301ru grei\u00f0u bo\u00f0ini, a\u0301\u00f0renn Boys In A Band fyrst eitt sindur trilvandi, men vi\u00f0 alsamt vaksandi orku framf\u00f8rdu eina sp\u00e6liskra\u0301, i\u00f0 veruliga onga veika l\u00f8tu hev\u00f0i. Ju\u0301, gamani\u0301 bo\u0301lkurin hevur onkunti\u0301\u00f0 sp\u00e6lt betur, sangarin hevur onkunti\u0301\u00f0 sungi\u00f0 betur, gittararnir hava stemma betur, og ljo\u0301\u00f0i\u00f0 hevur veri\u00f0 betur. Men l\u00f8gini eru veruliga \u00f8ll somul no\u0301g go\u0301\u00f0 til, at tey a\u0301ttu at veri\u00f0 givin u\u0301t, heldur i\u0301 dag enn i\u0301 morgin. \u201cFranz Ferdinand\u201d -kendu l\u00f8gini raka ti\u0301\u00f0arandan beint a\u0301 n\u00f8sina og kundu sent bo\u0301lkin upp eftir hittlistunum kring okkum. Hetta er ikki heimsins mest slo\u0301\u00f0bro\u0301tandi bo\u0301lkur, men ein popprokkbo\u0301lkur, sum teir ljo\u0301\u00f0a beint nu\u0301, vi\u00f0 gj\u00f8gnumf\u00f8rdum konsepti, og kla\u0301rur til at selja. P\u00e6tur Zachariassen li\u0301kist einum dopa\u00f0um soni hja\u0301 Joe Cocker og Elvis Priestley."}, {"text_idx": "#000018", "text": "Ja, konsertin hja\u0301 Boys In A Band var eisini ein s\u00f8ga um eitt mikrofonstativ, sum tilendans la\u0301 skerflatt a\u0301 go\u0301lvinum. Allir limirnir i\u0301 bo\u0301lkinum dansa\u00f0u, sum vo\u0301ru teir besettir fra\u0301 fyrstu to\u0301nunum av lagnum Blinding Lights. Men villast var sangarin P\u00e6tur, i\u00f0 umframt at missa gittaran a\u0301 go\u0301lv dansa\u00f0i ein o\u0301gvisligan og a\u0301haldandi dans vi\u00f0 hesum ney\u00f0ars mikrofonstativi. So o\u0301gvisligur var dansurin, at P\u00e6tur i\u0301 hittinum Super Contagious fekk livurh\u00f8gg."}, {"text_idx": "#000020", "text": "Sum umm\u00e6lari sat eg vi\u00f0 eini l\u00f8gnari kenslu eftir framf\u00f8rslurnar, ti\u0301 ba\u0301\u00f0ir bo\u0301lkar vo\u0301ru go\u0301\u00f0ir, og fo\u0301lkini kring meg, i\u00f0 ikki kendu teir vo\u0301ru bergtikin, men eg helt meg hava hoyrt ba\u0301\u00f0ar bo\u0301lkar betur enn hetta."}, {"text_idx": "#000022", "text": "Ta\u00f0 hevur leingi ljo\u0301\u00f0a\u00f0, at Boys In A Band skulu sp\u00e6la a\u0301 Spot Festivalinum, men nu\u0301 er ta\u00f0 almannakunngj\u00f8rt a\u0301 heimasi\u0301\u00f0uni hja\u0301 festivalinum. Samstundis vo\u0301ru Eiv\u00f8r og Budam sett a\u0301 skra\u0301nna."}, {"text_idx": "#000023", "text": "Eiv\u00f8r, i\u00f0 var sto\u0301ra h\u00f8vu\u00f0snavni\u00f0 a\u0301 AME-F\u00f8royar hev\u00f0i eina framu\u0301rskarandi framf\u00f8rslu i\u0301 Nor\u00f0urlandahu\u0301sinum og sannf\u00f8rdi ti\u0301 umbo\u00f0i\u00f0 fyri Spot-festivalin um, at hon eigur at sleppa a\u0301 sto\u0301ra sy\u0301nisgluggatiltaki\u00f0 i\u0301 A\u030arhus, har hon eisini sp\u00e6ldi i\u0301 fyrra a\u0301ri\u00f0. Hinir ba\u0301\u00f0ir bo\u0301lkarnir Budam og Boys In A Band h\u00f8vdu somulei\u00f0is sera sannf\u00f8randi framf\u00f8rslur a\u0301 ti\u0301 minna AME-pallinum, i\u00f0 var i\u0301 Kagganum, hesar framf\u00f8rslur fullu somiki\u00f0 v\u00e6l i\u0301 smakkin hja\u0301 umbo\u00f0num fyri Spot Festivalin, at teir eisini vo\u0301ru bodnir vi\u00f0. Hetta er fyrstu fer\u00f0, at hesi b\u00e6\u00f0i n\u00f8vnini vera spotta\u00f0i. Frammanundan er greitt, at Lena Andersen luttekur a\u0301 Spot-festivalinum, sum partur av nor\u00f0urlendksum sangskrivara verksta\u00f0i. Lena lutto\u0301k eins og Eiv\u00f8r a\u0301 Spotfestivalinum i\u0301 2005."}, {"text_idx": "#000024", "text": "Spot-Festivalurin er i\u0301 sto\u0301ran mun ein i\u0301dna\u00f0arfestivalur, har eini 500 fo\u0301lk u\u0301r evropeiska to\u0301nleikai\u0301dna\u00f0inum luttaka. Men samstundis eru eisini no\u0301gvir vanligir a\u0301sko\u00f0arar. Festivalurin er hildin i\u0301 no\u0301gvum ymiskum h\u00f8lum i\u0301 ju\u0301tlendska h\u00f8vu\u00f0sta\u00f0num, vi\u00f0 no\u0301gvum ymiskum sl\u00f8gum at konsertum."}, {"text_idx": "#000029", "text": "I\u0301 telduposti til f\u00f8royskar to\u0301nleikarar og to\u0301nleikaa\u0301huga\u00f0i kalla Bu\u0301i og Da\u0301njal til fund ho\u0301sdagin kl. 20 i\u0301 sjo\u0301nleikarahu\u0301sinum i\u0301 Havn. \u00c6tlanin er at samla allar landsins to\u0301nleikarar, siga teir. Klassisk sum ru\u0301tmisk, elektrisk sum akkustisk, roynd sum o\u0301roynd, tru\u0301gvandi sum minni tru\u0301gvandi, stutt og greitt ein og hv\u00f8r hugsandi vera vi\u00f0 to\u0301na skaptum i\u0301 heysinum er v\u00e6lkomin."}, {"text_idx": "#000032", "text": "Eingin ivi er um, at vit her heima hava eitt serstakt \u201csound\u201d. Og ta\u00f0 er ju\u0301st hetta f\u00f8royska soundi\u00f0, sum hevur vi\u0301st seg at vera a\u0301hugavert fyri fo\u0301lk innan heimsto\u0301nleika i\u0301dna\u00f0in."}, {"text_idx": "#000033", "text": "At varveita og bl\u00e6sa ny\u0301tt li\u0301v i\u0301 f\u00f8royska to\u0301nleikamentan"}, {"text_idx": "#000034", "text": "At hittast hv\u00f8nn ho\u0301sdag og sp\u00e6la saman o\u0301ans\u00e6\u00f0 royndir og to\u0301nlistarliga bakgrund"}, {"text_idx": "#000035", "text": "At skapa eina si\u00f0venju har sangmentanin og ljo\u0301\u00f0f\u00f8rini finna saman."}, {"text_idx": "#000036", "text": "At samla n\u00f8kur l\u00f8g arrangemen, sum vit \u00f8ll kunnu taka lut i\u0301."}, {"text_idx": "#000040", "text": "Sarah-Chanderia stjo\u0301ri i\u0301 Hacate Entertainment Group var hev\u00f0i ikki ivast i\u0301, at vitja aftur um h\u00f8vi\u00f0 by\u0301\u00f0st."}, {"text_idx": "#000041", "text": "Ein av teimum u\u0301tlendsku gestunum, i\u00f0 fekk mest burtur u\u0301r Atlantic Music Event, var Sarah-Chanderia, stjo\u0301ri i\u0301 Hacate Entertainment Group. Sarah arbei\u00f0ir vi\u00f0 to\u0301nleika publishing og hevur gj\u00f8rt ta\u00f0 til si\u0301na serfr\u00f8\u00f0i at seta bo\u0301lkar og markna\u00f0ir saman. Hon selur to\u0301nleik til sjo\u0301nvarp, filmar, ly\u0301singar, pla\u0301tufel\u00f8g og mong onnur."}, {"text_idx": "#000042", "text": "Ta\u0301 vit fingu or\u00f0 a\u0301 hana a\u0301 h\u00f8vu\u00f0sskrivstovu si\u0301ni i\u0301 Oslo ty\u0301sdagin seinnapart, vo\u0301ru hon og starvsfo\u0301lk hennara i\u0301 fer\u00f0 vi\u00f0 at gera ein f\u00f8royskan to\u0301nleikapakka, har tey vi\u0301sa samstarvsfel\u00f8gum si\u0301num i\u0301 Grikkalandi og Los Angeles, naka\u00f0 av ti\u0301 besta, i\u00f0 Sarah hevur uppliva\u00f0 a\u0301 fer\u00f0ini i\u0301 F\u00f8royum."}, {"text_idx": "#000043", "text": "\u2013 Ja, man kann siga, at eg longu havi noti\u00f0 gott av tu\u0301rinum til F\u00f8royar, og at f\u00f8royski to\u0301nleikurin ny\u0301tir gott av mi\u0301ni vitjan, sigur Sarah."}, {"text_idx": "#000045", "text": "A\u0301 konsertini fri\u0301ggjakv\u00f8ldi\u00f0 var Sarah bergtikin av Sic, sum hon metti vera ein bo\u0301lk vi\u00f0 sto\u0301rari framti\u0301\u00f0. Hon pra\u0301ta\u00f0i ta\u0301 um at royna at fa\u0301a bo\u0301lkin vi\u00f0 a\u0301 tungma\u0301lmsfestivalar eitt nu\u0301 i\u0301 Noregi. Serliga r\u00f8ddina hja\u0301 Mikkjal og l\u00f8gini da\u0301mdi henni v\u00e6l. Hon helt, at hetta var ein bo\u0301lkur, i\u00f0 kundi veri\u00f0 v\u00e6l egna\u00f0ur til ty\u0301ska markna\u00f0in, i\u00f0 sum kunnugt er st\u00f8rsti markna\u00f0ur i\u0301 Evropa."}, {"text_idx": "#000046", "text": "Sarah var sum heild v\u00e6l n\u00f8gd vi\u00f0 vitjanina i\u0301 F\u00f8royum."}, {"text_idx": "#000047", "text": "\u2013 Eg haldi Atlantic Music Event vera eitt fra\u0301li\u0301kt h\u00f8vi fyri i\u0301dna\u00f0in at uppliva f\u00f8royskan to\u0301nleik. Men eisini eitt fra\u0301li\u0301kt h\u00f8vi, hja\u0301 f\u00f8royskum to\u0301nleikarum, at vi\u0301sa seg fram fyri i\u0301dna\u00f0inum i\u0301 go\u0301\u00f0um karmum, sigur Sarah, i\u00f0 to\u0301 heldur, at m\u00f8guleikar eru fyri menna tiltaki\u00f0 uppaftur meira. Sarah var ein av pallbor\u00f0sluttakarunum a\u0301 Hitt & Hoyr tiltakinum a\u0301 Hotel F\u00f8royum seinasta fri\u0301ggjadag. Ta\u0301 ro\u0301sti hon teimum to\u0301nleikarunum, i\u00f0 vo\u0301ru til sta\u00f0ar, fyri at f\u00f8rleikamenna seg vi\u00f0 lutt\u00f8ku a\u0301 ti\u0301li\u0301kum tilt\u00f8kum og ta\u00f0 er ju\u0301st a\u0301 hesum \u00f8ki, at Sarah kundi hugsa s\u00e6r at Atlantic Music Event var\u00f0 ment."}, {"text_idx": "#000048", "text": "\u2013 Eg haldi, at har kundi veri\u00f0 meira fra\u0301l\u00e6ra og skei\u00f0svirksemi, i\u00f0 kundi veri\u00f0 til gagns fyri i\u0301dna\u00f0in og fyri listafo\u0301lkini. Hesi kundu fingi\u00f0 n\u00f8kur ambo\u00f0 og nakrar ha\u0301ttar at virka eftir. Eg havi bjo\u0301\u00f0a\u00f0 fyriskiparunum, at eg kundi hja\u0301lpa til vi\u00f0 ti\u0301li\u0301kum virksemi i\u0301 sambandi vi\u00f0 eitt m\u00f8guligt komandi Atlantic Music Event."}, {"text_idx": "#000052", "text": "\u2013 Eg hev\u00f0i ikki m\u00f8guleika fyri at pra\u0301ta vi\u00f0 Eiv\u00f8r ella hennara umbo\u00f0sfo\u0301lk, men hon var heilt vi\u0301st a\u0301hugaverd, sigur Sarah, i\u00f0 eisini da\u0301mdi Angu og i\u0301slendsku Ampop v\u00e6l"}, {"text_idx": "#000053", "text": "\u2013 Angu var fantastiskur, go\u0301\u00f0 r\u00f8dd og v\u00f8kur l\u00f8g. Eisini i\u0301slendski bo\u0301lkurin Ampop var fenomenalur. Ta\u00f0 var eisini stuttligt at hoyra ein av bo\u0301lkunum, sum mi\u0301tt felag umbo\u00f0ar Grand Island framf\u00f8ra. Eitt av starvsfo\u0301lkunum hja\u0301 m\u00e6r hevur funni\u00f0 bo\u0301lkin, og gj\u00f8rt avtaluna vi\u00f0 hann men hetta var fyrstu fer\u00f0 eg hoyrdi bo\u0301lkin."}, {"text_idx": "#000054", "text": "Virkishu\u0301si\u00f0 i\u0301 Klaksvi\u0301k og G!Music h\u00f8vdu leygardagin skipa\u00f0 fyri u\u0301tfer\u00f0 fyri u\u0301tlendsku gestunum. A\u0301 fer\u00f0ini var h\u00f8vi at vitja G\u00f8tusandi, Virkishu\u0301si\u00f0 i\u0301 Klaksvi\u0301k og i\u0301 Nor\u00f0rag\u00f8tu. Hetta var ein u\u0301tfer\u00f0, i\u00f0 Sarah var sera gla\u00f0 um. Hon vi\u0301sir a\u0301, at serliga a\u0301hugavert hev\u00f0i ta\u00f0 veri\u00f0, at uppliva Ka\u0301ra Sverrisson i\u0301 G\u00f8tu kirkju. I\u0301 gomlu og hugnaligu kirkjuni framf\u00f8rdi og greiddi Ka\u0301ri fra\u0301 um f\u00f8royska to\u0301nleikas\u00f8gu, alt fra\u0301 Kingo til skjaldur, vi\u0301sur og kv\u00e6\u00f0i vo\u0301r\u00f0u framf\u00f8rd. Umframt at uppt\u00f8kur av Kingo sangi vo\u0301r\u00f0u sp\u00e6ldar."}, {"text_idx": "#000057", "text": "A\u0301\u00f0renn vitjanina i\u0301 F\u00f8royum lutto\u0301k Sarah i\u0301 do\u0301marabo\u0301lkinum, i\u00f0 valdi vinnaralagi\u00f0 i\u0301 sangskrivarakappini hja\u0301 AME. I\u0301 hesum sambandi fekk hon h\u00f8vi\u00f0 at hoyra fleiri a\u0301hugaverdar bo\u0301lkar. Millum anna\u00f0 helt hon no\u0301gv av lagnum hja\u0301 Rannva\u0301 Jacobsen og Angu Motzfeldt."}, {"text_idx": "#000058", "text": "\u2013 Hatta lagi\u00f0 er minst li\u0301ka gott sum naka\u00f0, sum Norah Jones nakranti\u0301\u00f0 hevur gj\u00f8rt, sigur Sarah um lagi\u00f0 Drain Me, i\u00f0 Rannva\u0301 og Angu skaptu saman a\u0301 sangskrivaraverksta\u00f0i i\u0301 fj\u00f8r."}, {"text_idx": "#000061", "text": "AME-F\u00f8royar seldi f\u00f8royskan to\u0301nleik til u\u0301tlendingar"}, {"text_idx": "#000062", "text": "AME-F\u00f8royar var ein fra\u0301li\u0301kur sy\u0301nisgluggi, men a\u0301sko\u00f0ararnir sviku tiltaki\u00f0. Nu\u0301 tiltaki\u00f0 er fari\u00f0 afturum er ti\u0301\u00f0 hja\u0301 fyrireikarunum at eftirmeta. Her eru b\u00e6\u00f0i go\u0301\u00f0 og minni go\u0301\u00f0 ting at ly\u0301ta aftur a\u0301."}, {"text_idx": "#000064", "text": "Ta\u00f0 kann sta\u00f0festast, at f\u00f8royski a\u0301sko\u00f0arin ikki hevur tiki\u00f0 sy\u0301nisgluggakonsepti\u00f0 til si\u0301n. Men hyggja vit at tiltakinum sum sy\u0301nisgluggakonsert, ma\u0301 sigast, at Atlantic Music Event er ein so\u0301lskinss\u00f8ga. Ta\u0301 vit gera status upp, so er tiltaki\u00f0 ors\u00f8k til fleiri u\u0301tga\u0301vusa\u0301ttma\u0301lar, festivallutt\u00f8ku og sera jaligan mi\u00f0ladekning umframt sto\u0301rar m\u00f8guleikar fyri publishing avtalur fyri ho\u0301pin av f\u00f8royskum listafo\u0301lki.. Atlantic Music Event hevur a\u0301 hesum \u00f8ki megna\u00f0 ta\u00f0, i\u00f0 hevur veri\u00f0 \u00e6tlanin \u00f8ll a\u0301rini, Prix F\u00f8royar hevur veri\u00f0 hildi\u00f0, og sum eisini er eitt av berandi endama\u0301lunum vi\u00f0 Atlantic Music Event. Hetta at \u00f8kja um a\u0301hugan fyri f\u00f8royskum to\u0301nleiki og slo\u0301\u00f0a fyri at f\u00f8royskir bo\u0301lkar kunnu fa\u0301a to\u0301nleik, sum si\u0301n vinnuveg. Sum sy\u0301nisgluggi fyri f\u00f8royskan og nor\u00f0urlendskan to\u0301nleik, ma\u0301 sta\u00f0festast, at Atlantic Music Event hevur virka\u00f0 eftir \u00e6tlan. Onganti\u0301\u00f0 a\u0301\u00f0ur, hava somiki\u00f0 no\u0301gv ty\u0301dningarmikil fo\u0301lk u\u0301r to\u0301nleikai\u0301dna\u00f0inum veri\u00f0 savna\u00f0i i\u0301 F\u00f8royum, og onganti\u0301\u00f0 a\u0301\u00f0ur hava u\u0301rslitini veri\u00f0 so go\u0301\u00f0 fyri okkara listafo\u0301lk."}, {"text_idx": "#000065", "text": "Men me\u00f0an Prix F\u00f8royar var fo\u0301lkaogn millum f\u00f8royingar, er Atlantic Music Event ikki naka\u00f0, i\u00f0 f\u00f8royingar hava tiki\u00f0 til si\u0301n. Fri\u0301ggjakv\u00f8ldi\u00f0 vo\u0301ru heilt fa\u0301 fo\u0301lk m\u00f8tt upp. Leygarkv\u00f8ldi\u00f0 var heldur betur vitja\u00f0, to\u0301 uttan at tosa\u00f0 kann vera um serliga go\u0301\u00f0a uppm\u00f8ting. Atlantic Music Event var alt anna\u00f0 enn ein ein a\u0301sko\u00f0aramagnetur. Ta\u00f0 er greitt, at a\u0301 hesum \u00f8ki mugu fyrireikararnir eftirmeta og eitt sindur av sja\u0301lvrannsakan er ney\u00f0ug. I\u0301 kro\u0301kunum i\u0301 Nor\u00f0urlandahu\u0301sinum hesi b\u00e6\u00f0i kv\u00f8ldini hevur manglandi uppm\u00f8tingin veri\u00f0 no\u0301gv umr\u00f8dd. No\u0301gv hevur veri\u00f0 f\u00f8rt fram um ors\u00f8kir, men meiningarnar eru ymiskar. Ta\u00f0 er to\u0301 ein sannroynd, at mi\u00f0alaldurin b\u00e6\u00f0i kv\u00f8ldini var o\u0301vanliga h\u00f8gur. Unga fo\u0301lki\u00f0, i\u00f0 vanliga myndar meirilutan av a\u0301sko\u00f0arafj\u00f8ldini a\u0301 n\u00e6rum \u00f8llum ru\u0301tmiskum to\u0301nleikatilt\u00f8kum, var als ikki m\u00f8tt upp. Sja\u0301lvt f\u00f8royskir bo\u0301lkar vi\u00f0 vanliga sera tru\u0301gvum a\u0301sko\u00f0arum, h\u00f8vdu ikki drigi\u00f0 fjepparar si\u0301nar vi\u00f0 s\u00e6r."}, {"text_idx": "#000066", "text": "Men hvi\u0301 fo\u0301r vanligi konsertungdo\u0301murin ikki a\u0301 Atlantic Music Event? Onkur vildi vera vi\u00f0, at Nor\u00f0urlandahu\u0301si\u00f0 ikki hevur ly\u0301st tiltaki\u00f0 no\u0301g v\u00e6l, um hetta er ors\u00f8kin er to\u0301 heldur ivasamt, ti\u0301 tiltaki\u00f0 er r\u00e6ttiliga v\u00e6l ly\u0301st. Eisini hava fj\u00f8lmi\u00f0larnir gj\u00f8rt nokkso fitt burturu\u0301r eitt nu\u0301 AME sangskrivarakappingini., men talan hevur ikki veri\u00f0 li\u0301ka mi\u00f0vi\u0301san mi\u00f0ladekning i\u0301 fleiri ma\u0301na\u00f0ir, sum upp til Prix F\u00f8royar finalurnar. Eisini kann naka\u00f0 vera um ta\u00f0, at konsepti\u00f0 sy\u0301nisgluggakonsert ella showcase hann hava \u00f8rkymla\u00f0 fo\u0301lk, i\u00f0 ikki hava skilt, hvat hetta sny\u0301r seg um."}, {"text_idx": "#000070", "text": "Elin Heinesen stjo\u0301ri i\u0301 Menningarstovuni var fra\u0301s\u00f8gufo\u0301lk, og ta\u00f0 tyktist ho\u0301skandi, nu\u0301 ein fyrrverandi poppstj\u00f8rna er vor\u00f0in stjo\u0301ri a\u0301 stovninum, i\u00f0 er ein av fyrireikarunum av AME. Men ta\u00f0 er synd at siga, at Elin r\u00f8kti hesa uppga\u0301vu serliga v\u00e6l. A\u0301\u00f0renn hv\u00f8r bo\u0301lkur slapp a\u0301 pallin, l\u00e6s Elin eina longri ly\u0301sing av bo\u0301lkinum. Hesar ly\u0301singar, i\u00f0 eisini finnast a\u0301 AME.fo eru fi\u0301nar a\u0301 skrift, men lisnar hart tyktust t\u00e6r alt i\u0301 ver\u00f0ini ov langar. Har var alt ov no\u0301gv av pu\u0301ra o\u0301ney\u00f0ugum upply\u0301singum og trivia."}, {"text_idx": "#000072", "text": "Umframt sto\u0301ra pallin i\u0301 Nor\u00f0urlandahu\u0301sinum var Kaggin karmur um minni sy\u0301nisgluggakonsertir. Hetta rigga\u00f0i sera v\u00e6l. Longu ho\u0301skv\u00f8ldi\u00f0 var fari\u00f0 undir at fyriskipa hesi tilt\u00f8k. Her var ofta talan um bo\u0301lkar, i\u00f0 ikki egna\u00f0u seg eins v\u00e6l a\u0301 sto\u0301ra pallinum i\u0301 Nor\u00f0urlandahu\u0301sinum. Fyri bo\u0301lkar sum Budam og Boys In A Band gj\u00f8rdist hetta sera go\u0301\u00f0ar konsertir, i\u00f0 vaktu ans millum talentsko\u0301tarnar. Boys In A Band sluppu at sp\u00e6la a\u0301 b\u00e6\u00f0i Nibefestivalinum og Jellingfestivalinum, umframt at okkurt kundi bent a\u0301, at m\u00f8guleiki er fyri pla\u0301tusa\u0301ttma\u0301la, bo\u0301kingarsa\u0301ttma\u0301la og lutt\u00f8ku a\u0301 fleiri konsertum og festivalum fyri henda bo\u0301lk. Sarah Chanderia fra\u0301 Hacate Entertainment Group seg\u00f0i vi\u00f0 planet.fo eftir konsertina vi\u00f0 Budam ho\u0301skv\u00f8ldi\u00f0, at hetta var ein listarma\u00f0ur, i\u00f0 hon v\u00e6l kundi hugsa\u00f0 s\u00e6r at skriva\u00f0 sa\u0301ttma\u0301la vi\u00f0. Henda sama Sarah vi\u0301sti eisini a\u0301huga fyri Sic, i\u00f0 hon fegin vildi hja\u0301lpa vi\u00f0 at sleppa a\u0301 norska Infero Festivalin og at sleppa inn a\u0301 ty\u0301ska markna\u00f0in."}, {"text_idx": "#000073", "text": "No\u0301gv gott at vi\u0301sa fram"}, {"text_idx": "#000074", "text": "Samanumtiki\u00f0 var Atlantic Music Event eitt tiltak, i\u00f0 kundi veri\u00f0 betur selt, her var talan um eina v\u00f8ru, i\u00f0 allir to\u0301nleikaelskandi f\u00f8royingar a\u0301ttu at sloppi\u00f0 at uppliva. Men sum alt ov fa\u0301ir upplivdu. Hetta er naka\u00f0, i\u00f0 arbeitt eigur at vera vi\u00f0. Men sja\u0301lvt vi\u00f0 manglandi uppm\u00f8tingini, ma\u0301 AME i\u0301 Nor\u00f0urlandahu\u0301sinum ver\u00f0a mett, sum eitt sera v\u00e6leydna\u00f0 sy\u0301nisglugga tiltak. Tekniskt hevur eingin Prix F\u00f8royar finala ljo\u0301\u00f0a\u00f0 ella s\u00e6\u00f0 so gott u\u0301t, sum AME-F\u00f8royar gj\u00f8rdi i\u0301 a\u0301r. Her er eisini vert at by\u0301ta merki i\u0301, at b\u00e6\u00f0i ljo\u0301\u00f0- og ljo\u0301sarbei\u00f0i\u00f0 var gj\u00f8rt av f\u00f8royingum, og ikki av u\u0301tlendingum eins og okkurt anna\u00f0 a\u0301ri. Hetta vi\u0301sir, at eisini a\u0301 hesum \u00f8ki hava vit fo\u0301lk, i\u00f0 eru verd at vi\u0301sa fram i\u0301 einum ti\u0301li\u0301kum sy\u0301nisglugga."}, {"text_idx": "#000077", "text": "Tv\u00e6r sma\u0301ar konsertir eru komnar afturat h\u00f8vu\u00f0stilt\u00f8kunum i\u0301 Nor\u00f0urlandahu\u0301sinum, ho\u0301skv\u00f8ldi\u00f0 og fri\u0301ggjakv\u00f8ldi\u00f0 ver\u00f0a AME kv\u00f8ld i\u0301 Kagganum."}, {"text_idx": "#000078", "text": "Konsertirnar i\u0301 Kagganum ver\u00f0a fyriskipa\u00f0ar i\u0301 sambandi vi\u00f0 AME-F\u00f8royar tiltaki\u00f0 i\u0301 Nor\u00f0urlandahu\u0301sinum, og gestir vi\u00f0 AME-armbandi gjalda ha\u0301lvan pri\u0301s fyri at sleppa inn i\u0301 Kaggan hesi kv\u00f8ldini. Her ver\u00f0ur talan um sera spennandi konsertir, vi\u00f0 n\u00f8krum av okkara kremstu n\u00f8vnum. Milllum n\u00f8vnini ver\u00f0a Boys In A Band, i\u00f0 var\u00f0 kosin besti ny\u0301ggi bo\u0301lkur a\u0301 Planet Awards, Ro\u0301kur, i\u00f0 vann hei\u00f0urin besti sangari a\u0301 Planet Awards, Gu\u00f0ri\u00f0 Hansen, i\u00f0 var i\u0301 uppskoti\u00f0 til hei\u00f0urin besta songkvinna, Budam, i\u00f0 var i\u0301 uppskoti til hei\u00f0urin besti ny\u0301ggi bo\u0301lkur umframt GBOB vinnarin Deja Vu."}, {"text_idx": "#000083", "text": "Bo\u0301lkurin taldi Magnus Johannesen a\u0301 tangentum, Ro\u0301gva a\u0301 Ro\u0301gvu a\u0301 slagverki og ti\u0301 sera sensuellu A\u0301su Wraae Olsen a\u0301 r\u00f8dd og sja\u0301lvan h\u00f8vu\u00f0smannin Bu\u0301a Dam a\u0301 gittara og r\u00f8dd. Tey sp\u00e6ldu eina konsert, i\u00f0 tyktist naka\u00f0 so \u00f8giliga vi\u00f0komandi. Her vo\u0301ru s\u00f8gur um krabbamein, einsemi, dey\u00f0a, missin av b\u00f8rnum, kynsliga samveru, um kvinnuliga kyni\u00f0 og mangt anna\u00f0. Vit lurta\u00f0u, klappa\u00f0u, trampa\u00f0u og livdu vi\u00f0, og \u00f8ll vo\u0301ru bergtikin."}, {"text_idx": "#000084", "text": "Budam minnir i\u0301 l\u00f8tum um Nick Cave i\u0301 inniligheit og um Runa T. Kidde i\u0301 formi. Tu\u0301 ma\u0301tti lurta, hetta er ikki to\u0301nleikur, i\u00f0 kann lirast av. Hetta skal sp\u00e6last inniligt, og ta\u00f0 gj\u00f8rdi Budam. Serliga stuttligt var at si\u0301ggja hvussu teir ba\u0301\u00f0ir gomlu garparnir Magnus og Ro\u0301gvi hugna\u00f0u s\u00e6r, tyktist sum um teir i\u0301 hesi verk\u00e6tlan veruliga hava funni\u00f0 sp\u00e6ligle\u00f0ina aftur."}, {"text_idx": "#000085", "text": "A\u0301sa Wraae Olsen er i\u0301 mi\u0301nari ver\u00f0 eitt o\u0301skriva\u00f0 bla\u00f0, men ta\u00f0 kemst ikki uttanum, at hon i\u0301 leiklutinum, sum eitt slag av fu\u0301lari a\u0301lvagentu, gav Budam eitt lyft, og undirstrika\u00f0i inniligheitina i\u0301 u\u0301ttrykkinum."}, {"text_idx": "#000086", "text": "Virkishu\u0301si\u00f0 rigga\u00f0i o\u0301fatiliga v\u00e6l sum karmur um hesa framf\u00f8rslu, i\u00f0 enda\u00f0i eitt heldur blanda\u00f0 to\u0301nleikakv\u00f8ld i\u0301 Klaksvi\u0301k."}]